Diari Oficial de la Generalitat Valenciana


Sumari del DOGV 6206, del 15-02-2010 (2010/1414)

Notificació de la sentència dictada en el judici verbal de desnonament per falta de pagament 1293/2009.
-------------------------------------------------------------------------------------------------------

### Dades del document

Número de DOGV
:   6206

Data del DOGV
:   15-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1414


Data del document
:   28-01-2010

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament 1293/2009. [2010/1414]  
Judici verbal (desnonament per falta de pagament) 001293/2009   
Part demandant: Lester Capital, SL.   
Part demandada: Pinturas Duna, SL.   
Sobre: altres verbals.   
En el judici a què es fa referència, el magistrat jutge, Víctor Calatayud Chollet, ha dictat la resolució que té la dispositiva que literalment és com segueix:   
«Dispositiva  
Estime de forma íntegra la demanda interposada per la procuradora dels tribunals Pilar Inglada Rubio, en nom i representació de Lester Capital, SL, contra Pinturas Duna, SL:   
1. Declare resolt per falta de pagament de les rendes i quantitats assimilades el contracte d'arrendament que lligava les parts i que tenia per objecte el local comercial siti a la planta baixa de l'edifici siti al número 10 del carrer Río Palancia, de Castelló de la Plana.   
2. Condemne la demandada a sotmetre's a aquesta resolució i deixar lliure, vacu i a disposició de la part actora l'immoble esmentat. S'assenyala a aquest efecte el dia 3 de març de 2010, a les 09.30 hores, perquè se'n procedisca al llançament.   
3. Condemne la part demandada a pagar a l'actora:   
a) Quatre mil huitanta-cinc euros i dotze cèntims (4.085,12 €), en concepte de rendes impagades fins a la data de presentació de la demanda.   
b) Huit mil sis-cents vint-i-quatre euros (8.624,00 €), en concepte de rendes vençudes des de la interposició de la demanda fins a la data d'aquesta resolució.   
Les rendes vençudes i quantitats assimilades que es produiran fins al llançament.   
Més els interessos vençuts i que venceran segons els termes establits en el fonament de dret seté d'aquesta resolució.   
4. Condemne la part demandada al pagament de les costes processals causades.   
Notifiqueu aquesta resolució a les parts en els termes acordats, advertint-los que s'hi pot interposar un recurs d'apel·lació, que es prepararà mitjançant un escrit adreçat a aquest jutjat dins del termini de cinc dies hàbils des que es notifique i amb els requisits de l'article 457 de la Llei d'Enjudiciament Civil, havent de constituir el dipòsit exigit per la disposició addicional 15a de la Llei Orgànica del Poder Judicial, introduïda por la Llei Orgànica 1/2009, de 3 de novembre.   
Expediu i uniu un certificat d'aquesta resolució a les actuacions, i incloeu l'original en el llibre de sentències.   
Aquesta és la meua sentència, que pronuncie, mane i firme.   
Publicació. La sentència anterior ha sigut llegida i publicada en el dia de la seua data pel jutge que la subscriu, mentre estava constituït en audiència pública; hui, en done fe».   
Atés que es desconeix el domicili o la residència actuals de la part demandada, mitjançant la provisió de 28 de gener de 2010, el jutge, de conformitat amb el que disposen els articles 497.2 i de la Llei 1/2000, d'Enjudiciament Civil, ha ordenat publicar aquest edicte en el Diari Oficial de la Comunitat Valenciana per a portar a efecte la diligència de notificació de sentència de data 27 de gener de 2010 al demandat Pinturas Duna, SL.  
Castelló de la Plana, 28 de gener de 2010.- El secretari judicial: Alexandre Ros Ros.